Groot verwarring oor vervoer van drank | Maroela Media
Die minister van samewerkende regering en tradisionele sake se aankondiging dat drank nié oor die Paasnaweek vervoer mag word nie, het groot verwarring – en groot woede – veroorsaak.
Ingevolge die jongste regulasies wat in die Staatskoerant aangekondig is, word geen verbod op die vervoer van drank geplaas nie.
Die regulasies bepaal wel dat drankwinkels nie alkohol oor die Paastyd mag verkoop nie. Plekke soos restaurante, kroeë en sjebiens mag steeds alkohol bedien.
Nkosazana Dlamini-Zuma het Donderdag tydens 'n mediakonferensie gesê mense sal vandag nog drank mag vervoer. Volgens die minister word die vervoer van drank egter van middernag vanaand tot Maandag om middernag verbied.
"Vandag, ja. Dit word toegelaat, maar nie oor die naweek nie. Die polisie gaan padblokkades hou," het Dlamini-Zuma vroeër vandag gesê.
Regskenners sê egter 'n blote aankondiging dra geen gewig nie.
Prof. Koos Malan, verbonde aan die departement publiekreg by die Universiteit van Pretoria, het by navraag gesê 'n aankondiging moet eers in die Staatskoerant verskyn.
"Indien daar 'n bepaling in die Staatskoerant tot daardie effek is, is dit bindend. 'n Blote mondelinge afkondiging het in die afwesigheid van 'n ooreenkomstige bepaling in die Staatskoerant geen bindende gesag nie," sê Malan.
Dit is nie die eerste keer dat die regering hom weerspreek oor regulasies en hom die gramskap van gewone burgers op die hals haal nie.
Pres. Cyril Ramaphosa het verlede jaar in 'n toespraak aangekondig dat die destydse verbod op die verkoop van tabakprodukte opgehef gaan word. Dit is daarna egter steeds verleng en ook só in die Staatskoerant aangekondig.
Indien regulasies oor 'n verbod op die vervoer van drank wel in die Staatskoerant afgekondig word, is dit bindend. Dit is moontlik dat só 'n aankondiging nog kan volg.
'n Hele korps dokters en verpleegsters moet NDZ ondersoek. Ek is seker sy ly aan vroe demensie?
Indien NDZ dit weer agteraf gaan verander, is dit tyd dat die ganse SA opstaan en vir haar 'n duidelike groot pit druk.
Wat ookal kopdoek ons maak wat ons wil jy't ook áltyd iets te sê bly bietjie stil man en gaan pas jou kleinkinders op pffft
En president kopdoek neem weer haar eie besluite oor wat mag gebeur
Ek is bekommerd oor my voertuig. Sy het 'n reuse drankprobleem en kan nie ry as sy nie 'n tenk vol van haar gunsteling sopie vervoer nie. Gaan sy nou in die moeilikheid wees as sy gevang word?